ວັນທີ 2 ມັງກອນ 2020 ທີມງານ “ ລາຍການຂັບຂີ່ປອດໄພ ” ຂອງວິທະຍຸກະຈາຍສຽງແຫ່ງຊາດລາວ ທີ່ນຳໂດຍ ທ່ານ ສັງຂານ ຈູມຄຳພັນ, ຮອງຜູ້ອຳນວຍການໃຫຍ່ ແລະ ຜູ້ຊີ້ນຳລາຍການ ໄດ້ພົບປະແລກປ່ຽນຖອດຖອນບົດຮຽນແລະອວຍພອນປີໃໝ່ກັບຄະນະນຳຂອງກົມຕຳຫລວດຈະລາຈອນ ກົມໃຫຍ່ຕຳຫລວດ ກະຊວງປ້ອງກັນຄວາມສະຫງົບສຸກ ທີ່ນຳໂດຍ ພັນໂທ ຄຳເຫລັກ ໄຊຍະສິດ, ຮອງກົມຕຳຫຼວດຈະລາຈອນ. ບັນຍາກາດເຕັມໄປດ້ວຍຄວາມອົບອຸ່ນຮັກແພງໃນຖານະຄູ່ຮ່ວມມືທີ່ໃກ້ຊິດສະໜິດສະໜົມຕະຫຼອດມາ ພ້ອມທັງປຶກສາຫາລືແນວທາງວິທີການເພື່ອສືບຕໍ່ຮ່ວມມືໃຫ້ມີປະສິດທິພາບແລະຫຼາຍຮູບຫຼາຍສີກວ່າເກົ່າໃນປີ 2020 ເພື່ອຊ່ອຍຫຼຸດຜ່ອນອຸປະຕິເຫດທາງຖະໜົນໃຫ້ນັບມື້ນັບໜ້ອຍລົງ.